edisnord/MILQA-question-generation huggingface dataset:
qgen: title: Johann Sebastian Bach context: Bach orgonistaként való kiteljesedése a weimari évekre tehető. Az itt eltöltött időszak első felében az északnémet mesterek technikája és formavilága érezhető Bach művein (BWV 543, BWV 578, BWV 565, stb.), de mondanivalójuk sokkal nagyobb súllyal bír és a bennük megvalósuló virtuozitás túlszárnyalja elődeit. Korai weimari orgonakoráljai (BWV 696-670 stb.) részben Johann Pachelbel fugato-technikáját, részben pedig a cantus firmus köré szőtt fantáziatípust (BWV 720) képviselik.
A weimari időszak második felében az orgonaművei már az olasz concerto és triószonáta-irodalom hatását mutatják. Orgonaművei részben Vivaldi (BWV 593, BWV 594, BWV 596), részben pedig az ifjú János Ernő herceg olaszos koncertjeinek (BWV 592, BWV 595) átiratai. Műveiben érződik még Arcangelo Corelli és Giovanni Legrenzi hatása is, de fellelhető Girolamo Frescobaldi formatípusa és motivikája is. Bach ízlésének olaszosodását már az Aria variata alla maniera italiana (BWV 989) címe is jelzi. Orgonakoráljaiban Johann Gottfried Waltherrel egyidőben alakította ki azt a típust, amelyben a folyamatosan végigvezetett cantus firmust aprózottabb, kontraszt-motivikájú szólamszövedék veszi körül.

Kérdések:
Hol töltötte Johann Sebastian Bach azokat az éveket, amelyekre orgonistaként való kiteljesedése tehető?
Mettől meddig volt Johann Sebastian Bach a weimari udvar alkalmazottja?
Hol töltötte Johann Sebastian Bach azt az időszakot, amelynek első felében az északnémet mesterek technikája és formavilága érezhető művein?
Többek között Johann Sebastian Bach mely művein érezhető az északnémet mesterek technikája és formavilága?
Hol készült Johann Sebastian Bach BWV 543 jegyzékszámú műve?
Mit jelent a cantus firmus zenei fogalom?
Melyik városban született és halt meg Johann Pachelbel?
Hol született Johann Sebastian Bach BWV 696 jegyzékszámú orgonakorálja?
Milyen állat szerepel Weimar címerén?
Részben kinek a fugato-technikáját képviselik Johann Sebastian Bach korai weimari orgonakoráljai?
Minek a hatását mutatják Johann Sebastian Bachnak a weimari időszak második felében született orgonaművei?
Milyen zenei műfaj a concerto?
Milyen zenei műfaj a triószonáta?
Mikor született Antonio Vivaldi?
Mely hangszer állt Arcangelo Corelli olasz barokk zeneszerző munkásságának a középpontjában?
Hol halt meg Giovanni Legrenzi?
Mettől-meddig állt a római Szent Péter-bazilika alkalmazásában Girolamo Frescobaldi?
Mi Johann Sebastian Bach BWV 989 számú művének címe?
Johann Sebastian Bach kivel egyidőben alakította ki azt a típust, amelyben a folyamatosan végigvezetett cantus firmust aprózottabb, kontraszt-motivikájú szólamszövedék veszi körül?
Milyen rokoni kapcsolatban állt Johann Gottfried Walther Johann Sebastian Bachhal?
Ki szerezte azt a művet, amelynek átirata Johann Sebastian Bach BWV 593 jegyzékszámú orgonaműve?
qgen: title: Joseph Haydn context: 1749-ben hangja mutálása miatt kitették a kórusból, s ezután hónapokon keresztül alkalmi munkákból élt. Pietro Metastasióval bérelt lakást, aki beajánlotta Nicola Porporánál. Így Haydn rövid ideig a híres mester segédje lett, akitől alkalma nyílt elsajátítani a zeneszerzés fortélyait. 1750-ben a fiatal zeneszerzőnek alkalma nyílt bemutatkoznia a színházi életben is, ennek köszönhetően népszerűsége látványosan megugrott. 1759-ben Karl Joseph Morizon (1717–1783) gróf szolgálatába lépett, majd a következő évben megnősült. 1761-ben az Esterházy-udvar alkalmazottja lett mint másodkarnagy, majd Georg Joseph Werner halála után első karnagy lett. Haydn vezette az udvari zenekar mellett az udvari operatársulatot, valamint ő vezényelte le a herceg napi kamarazenéléseit is. 1766-tól Esterházy Miklós egyre gyakrabban tartózkodott Fertődön, így Haydn kiszorult a bécsi zenei életből.

Kérdések:
Milyen kórusban énekelt a gyermek Haydn?
Ki volt Pietro Metastasio?
Miért tették ki Haydnt a kórusból, ahol gyermekként énekelt?
Hány éves volt Haydn, amikor kitették őt a kórusból, ahol gyermekként énekelt?
Kitől tanult zeneszerzést a fiatal Haydn?
Mennyi ideig volt Haydn Nicola Porpora segédje?
Minek köszönhető, hogy Haydn népszerűsége jelentősen nőtt 1750-ben?
Kinek a szolgálatába szegődött Haydn 1759-ben?
Mikor alapított családot Haydn?
Kit vett feleségül Joseph Haydn 1760-ban?
Milyen pozíciót töltött be Haydn az Esterházy-udvarban 1761-től?
Mikor lett Joseph Haydn az Esterházy-udvar első karnagya?
Haydn miért szorult ki a bécsi zenei életből 1766 után?
Mikor halt meg Georg Joseph Werner, az Esterházy-udvar első karnagya?
Milyen feladatai voltak Haydnnak az Esterházy-udvar első karnagyaként?
qgen: title: Joseph Haydn context: Franck, amellett, hogy az elemi iskola nyolcvan tanulójának tanításával foglalatoskodott, sekrestyése és karmestere is volt a plébániatemplomnak, emellett rendszeresen gondoskodott új egyházzenei művekről a templom számára. Tekintélyes kéziratos kottagyűjteményt sikerült összevásárolnia, Haydnnak így lehetősége nyílt megismerkednie a kortárs mesterek műveivel.
Emellett több hangszeren is megtanulhatott játszani ezekben az években: tanították vonósokon, csembalón, fafúvósokon és dobon is játszani, valamint az írás és olvasás tudományát is sikerült elsajátítania. Maga a zeneszerző miseéneklési gyakorlatait, illetve csembaló- és hegedűtanulmányait a hatodik életévére tette, ez alapján feltételezhetjük, hogy gyorsan haladt előre tanulmányaiban. Ugyanakkor ma már az is világos, hogy nem volt autodidakta.

Kérdések:
Milyen hangszereken tanult meg játszani Joseph Haydn gyermekkorában?
Milyen tanulmányokat folytatott Joseph Haydn Hainburgban?
Hány éves korában tanult meg hegedülni Joseph Haydn?
Mit jelent az autodidakta szó?
Kit nevezünk autodidaktának?
Hol ismerkedett meg a gyermek Joseph Haydn kortárs zeneművekkel?
qgen: title: Joseph Haydn context: 1740-ben Johann Georg von Reutter látogatott Hainburgba, aki udvari zeneszerző és a bécsi Stephansdom karnagya volt, és azt a megbízást kapta, hogy egészítse ki a dóm kórusának állományát. Hainburgban a plébános felhívta a figyelmét a szépen éneklő Haydn gyerekre. Ezt követően Franckot és Josephet meghívták Anton J. Palmb plébános házába, ahol Reutter rövid vizsgáztatásnak vetette alá a fiút (megmutatta neki hogyan kell trilláznia, Haydnnak pedig utánoznia kellett), majd kijelentette, hogy magával viszi a gyermeket Bécsbe.
Megígérte, hogy az osztrák fővárosban maga fog gondoskodni új növendéke ellátásáról, és zenei képzést is biztosít számára, amennyiben ehhez a szülők is hozzájárulnak. Haydn szüleinek természetesen nem volt ellenvetésük. A kis Joseph az utolsó hainburgi hónapokat megfeszített tanulással töltötte. Kidolgozott egy olyan énekgyakorlatot, amellyel egyedül is képes volt tökéletesíteni énektudását.

Kérdések:
Ki volt a bécsi Stephansdom karnagya 1740-ben?
Melyik városban van a Stephansdom?
Miért látogatott Johann Georg von Reutter 1740-ben Hainburgba?
Milyen vizsgán kellett átesnie Joseph Haydnnak ahhoz, hogy felvételt nyerjen a bécsi Stephansdom kórusába?
Miért akarta magával vinni a kis Joseph Haydnt Johann Georg von Reutter Bécsbe?
Milyen énekhangja volt Joseph Haydnnak felnőtt korában?
Beleegyeztek Joseph Haydn szülei, hogy gyermekük 1740-ben Bécsben folytassa tanulmányait?
qgen: title: Joseph Haydn context: Miután Haydn kikerült a katedrális kórusából, még további tíz évig az osztrák császárvárosban maradt. Haydn több hangszeren is játszott, de ekkor még egyiknek sem volt igazán nagy mestere, az énekhangját már elveszítette, ezért ahhoz, hogy énekesként tudjon elhelyezkedni, tovább kellett volna képeznie magát, első szerzeményei pedig a megfelelő elméleti felkészültség hiánya miatt még csupán kísérletek voltak. Ezenkívül az öltözete is szegényes volt, és nem rendelkezett megfelelő élettapasztalattal sem.
Haydn ekkor tizenhét éves volt. Nyolc évig tengődött, koplalt, és alkalmi munkából tartotta fent magát. Ő maga is elismerte, hogy nem volt egyetlen hangszernek sem a virtuóza, de jól játszott zongorán és hegedűn, és énekelni is jobban tudott az átlagnál, de úgy tűnt, ez is kevés volt.
Szüleitől nem remélhetett anyagi támogatást, azok éppen Franciska nevű lánytestvére hozományát gyűjtötték. Talán ha Haydn a papi pályát választja, még hajlandók lettek volna némi áldozathozatalra, de Joseph mindenképpen muzsikus akart lenni.

Kérdések:
Hány évig maradt Bécsben Joseph Haydn, miután nem énekelhetett többet a Stephansdom kórusában?
Mi történt Joseph Haydnnal, miután elhagyta a Stephansdom kórusát?
Milyen hangszereken tudott jól játszani Haydn húszas évei elején?
Miért nem támogatták Joseph Haydnt a szülei fiatalkorában?
Joseph Haydn tudott fuvolán játszani?
Milyen alkalmi munkákat vállalt a fiatal felnőtt Joseph Haydn Bécsben?
Miért nem sikerült a fiatal felnőtt Joseph Haydnnak elhelyezkednie Bécsben?
qgen: title: Joseph Haydn context: A véletlen jött a zeneszerző segítségére, amikor egy nap összefutott az utcán Johann Michael Spanglernekkel, aki a Mihály-templom tenoristája volt, és jól ismerte Haydnt. Miután elmesélte, mi történt vele, Spanglernek megszánta a fiatalembert, és felajánlotta neki, hogy lakjon nála, amíg nem tud jobb megoldást kitalálni.
A tenorista egy szegényes padlásszobát bérelt feleségével és újszülött kisfiával. Haydn minden tőle telhetőt megtett, hogy munkához jusson, mindenféle alkalmi munkát elvállalt: volt kottamásoló, zeneműveket dolgozott át, tanítványokat vállalt, mulatságokhoz tánczenéket komponált, és gyakran vett rész úgynevezett gassatim alkalmakon, azaz éjszakai utcai zenéléseken, szerenádokon is.

Kérdések:
Honnan ismerte Haydn Johann Michael Spanglerneket?
Hol énekelt Johann Michael Spanglernek, Haydn fiatalkori barátja?
Milyen alkalmi munkákból élt Joseph Haydn fiatalkorában?
Mit jelent a gassatim szó?
qgen: title: Joseph Haydn context: Egy bizonyos Johann Wilhelm Buchholz csipkeverő jóakaratából sikerült nagyobb összegre szert tennie, aki 150 forint kamatmentes kölcsönt biztosított neki. Valószínűleg a következő évben (azaz 1750-ben) történt, hogy Haydn meglátogatta a Mariazellben lévő bencés zarándoktemplomot. Állítólag egy maga komponálta egyházi művét is magával vitte, és kérte, hogy bemutathassa a templomban. Hogy pontosan melyik művéről lehet szó, nem lehet biztosan tudni, de ez a zarándoklat mindenképpen maradandó élményt nyújtott a fiatal zeneszerzőnek, később ugyanis a Missa Cellensist és a Mariazellermessét is a mariazelli emlékeire támaszkodva komponálta.

Kérdések:
Ki adott 150 forint kölcsönt a fiatal Haydnnak?
Melyik évben látogatott el a mariazelli bencés zarándoktemplomba Haydn?
Miért jelentett maradandó élményt Haydnnak az 1750-ben Mariazellben tett látogatása?
Melyik művét mutatta be Haydn 1750-ben a mariazelli zarándoktemplomban?
Haydn melyik műveit írta az 1750-es mariazelli látogatásának emlékeire támaszkodva?
Haydn mikor írta a Missa Cellensis című művét?
qgen: title: Joseph Haydn context: 1750 tavaszán beköltözött első önálló bécsi lakhelyébe, egy Mihály-templom melletti kis padlásszobába. Itt mosolygott rá ismét a szerencse: ugyanabban a házban lakott Pietro Metastasio, a híres librettóíró is, aki ugyanannak a Marianne von Martineznek volt a nevelője, akinek Haydn is adott ének- és zongoraleckéket. Ezért cserébe ingyen étkezést kapott a Martinez családnál. Itt ismerkedett meg személyesen Metastasióval, aki bemutatta az akkor már igencsak megöregedett Nicola Porporának, aki a velencei követ kedvesének adott énekleckéket. Az énekórák alatt azonban nem volt hajlandó ő szolgáltatni a zongorakíséretet, Metastasio ezért beajánlotta hozzá Haydnt, hogy vegye fel segédjének. A fiatal zeneszerző három hónapig volt Porpora inasa, és bár gyakran kapott dorgálást a mestertől, később hálásan emlékezett vissza inaskodása hónapjaira. Olykor egy bizonyos Hildburghausen hercegnél kellett zongorán kísérnie Porporát, olyan nagy mesterek jelenlétében, mint Gluck vagy Wagenseil. Az ilyen tekintélyek elismerő szavai rendkívül nagy bátorítást jelentettek a pályakezdő zeneszerző számára.

Kérdések:
Haydn mikor költözött először önálló lakásba?
Hol volt Haydn első önálló lakása?
Mi volt a foglalkozása Pietro Metastasiónak?
Ki volt Marianne von Martinez nevelője?
Ki volt Marianne von Martinez énektanára?
Haydnt ki ismertette össze Nicola Porporával?
Mennyi ideig dolgozott együtt Nicola Porpora és Joseph Haydn?
Mi volt a feladata Haydnnak Nicola Porpora szolgálatában?
Miért volt fontos állomás Haydn zenei karrierjében Nicola Porpora szolgálata?
qgen: title: Joseph Haydn context: Ezt az időszakot nem könnyű évszámra és hónapra pontosan behatárolni. Marianne von Martinezt (aki egyébként maga is híres zenész és zeneszerző lett) Haydn 1751 vagy 1752-ben kezdhette tanítani, ez alapján feltehető, hogy Metastasióval töltött évei az 1751–1754 közötti időszakra estek. Porpora 1752 végén, 1753 elején érkezhetett Drezdából Bécsbe, Haydn pedig már 1753 márciusában találkozhatott vele. Metastasiónak ugyanis ekkor jutott eszébe, hogy Porporával komponáltassa meg legújabb operaszövegkönyvét. Haydn 1756-ban komponált zenéjének mesterségbeli színvonalát ismerve, 1754 lehetett a legkésőbbi év, amikor Porporától lehetősége nyílt elsajátítania a zeneszerzés alapjait, valamint az olasz nyelv és énekstílus ismeretét. Porpora késztethette őt arra, hogy módszeresen dolgozza fel Fux Gradus ad Parnassumát. Fux munkája mellett nagy hatást gyakorolt rá Carl Philipp Emanuel Bach kompozícióinak a megismerése is.

Kérdések:
Milyen zeneműveket írt Marianne von Martinez?
Mikor volt Marianne von Martinez Haydn tanítványa?
Honnan érkezett Nicola Porpora 1752 végén Bécsbe?
Milyen nemzetiségű volt Nicola Porpora?
Hol született Nicola Porpora?
Mit tanult Haydn Nicola Porporától?
Ki írta a Gradus ad Parnassum című művet?
Kik voltak nagy hatással Haydn zeneszerzői munkásságára?
Milyen operát komponált Nicola Porpora Metastasio szövegkönyvére 1753-ban?
qgen: title: Joseph Haydn context: 1760. november 26-án a bécsi Szent István-székesegyházban Haydn házasságot kötött Maria Anna Theresia Kellerrel, a házassági szerződést november 9-én keltezték. Maria Anna annak a Johann Peter Keller nevű parókakészítőnek volt a lánya, aki a zeneszerzőt többször is kisegítette, többek között alkalmazta zenetanárként is. Haydn korabeli életrajzírói szerint a zeneszerző először Maria Anna húgába, Theresébe szeretett bele, de őt vallásos szülei zárdába adták, ahol 1756-ban fogadalmat tett. Egyesek szerint Haydn erre az alkalomra komponálta E-dúr Salve Regináját és talán C-dúr orgonaversenyét. Hogy ezután pontosan miért vette el szerelme húgát, azt nem lehet pontosan tudni. Haydn személyes elmondása szerint házassága boldogtalan volt, és sem ő nem volt hű feleségéhez, sem az asszony őhozzá. A zeneszerző félrelépéseit egyébként azzal indokolta, hogy Maria Anna nem tudott teherbe esni.

Kérdések:
Mikor nősült meg Haydn?
Ki volt Haydn felesége?
Miért kötött egymással házassági szerződést Haydn és a felesége?
Hány nappal később volt Haydn esküvője, mint hogy a házassági szerződést aláírták?
Mivel foglalkozott Joseph Haydn apósa?
Miért lett apáca 1756-ban Haydn szerelme, Therese?
Milyen alkalom ihlette Haydn E-dúr Salve Regináját?
Haydn hány évig várt a nősüléssel,  miután szerelme, Therese apáca lett?
Milyen hangulatú Haydn C-dúr orgonaversenye?
Szerette Haydn a feleségét?
Miért volt boldogtalan Haydn házassága?
Haydnnak volt gyermeke?
Milyen ürüggyel csalta meg Haydn a feleségét?
qgen: title: Joseph Haydn context: Spanyolország mellett Franciaországban is nagy népszerűségnek örvendett Haydn muzsikája. 1781-ben a párizsi Concert Spirituel igazgatója, Le Gros, egy rendkívül hízelgő levelet küldött a zeneköltőnek, melyben engedélyt kért tőle két műve párizsi megjelentetéséhez. Három évvel később a Concert de la Loge Olympique elnevezésű zenész társulat hat szimfóniát rendelt a mestertől, ennek a felkérésnek a hatására születtek meg az úgynevezett „párizsi szimfóniák” (No. 82–87.). A darabok nagy sikert arattak, ennek következtében d’Ogny gróf, a társulat egyik igazgatója, további három szimfóniát rendelt tőle.
Haydn franciaországi hírnevét támasztja alá az az anekdota is, mely szerint mikor kitudódott, hogy Adalbert Gyrowetz néhány műve Párizsban Haydn neve alatt forgott közkézen, egyesek azt üzenték neki, hogy csak becsületére válhat, ha munkáját Haydn szimfóniájának tekintik. Dokumentálható tény, hogy ebben az időben a párizsi zeneműkiadók egy sor, olyan Haydn neve alatt megjelent szimfóniát publikáltak, amik valójában nem az ő művei voltak.

Kérdések:
Ki volt a párizsi Concert Spirituel vezetője 1781-ben?
A Concert Spirituel melyik városban működött?
Milyen darabokat játszott a XVIII. század végén a párizsi Concert Spirituel?
Miért írt levelet a párizsi Concert Spirituel igazgatója Haydnnak 1781-ben?
Haydn mely műveit szerette volna megjelentetni a párizsi Concert Spirituel az igazgató 1781-ben kelt levele szerint?
Haydn mikor írta a párizsi szimfóniákat?
Miért adtak ki párizsi zeneműkiadók Haydnnak tulajdonított szimfóniákat, amelyeket valójában nem is ő írt?
Milyen bizonyítékok támasztják alá, hogy Haydn rendkívül népszerű zeneszerző volt a kortársai körében Franciaországban?
Hány igazgatója volt a párizsi Concert de la Loge Olimpique zenész társulatnak 1784-ben?
Haydn nemzetközileg is befutott zeneszerzőnek számított az 1780-as években?
Hány szimfóniát írt Haydn összesen a Concert de la Loge Olympique társulat felkérésére?
qgen: title: Joseph Haydn context: Haydn ebben az időszakban alapozta meg angliai kapcsolatait is. William Forster hegedűkészítő mester a bécsi angol követ támogatását kérte ahhoz, hogy újonnan alapított kiadóvállalata részére Haydn-műveket kaphasson. A zeneszerző ebbe beleegyezett, és Forster hat év alatt 129 művét adta ki, amik után tekintélyes tiszteletdíjjal jutalmazta a mestert. Ezután a Longman & Broderip cég is megkereste a zeneszerzőt műveinek kiadása érdekében. 1783-ban Londonban megkezdődtek a Professional Concert előadásai, és Lord Abington angol mecénás szerette volna megnyerni Haydnt a hangversenyek vezetésére, de a mester kitért a meghívás elől. Nem akart felmondani az Eszterházy-udvarban, és tisztában volt vele, hogy a herceg nem engedi el egy ilyen hosszú útra.
Ennek következtében első angliai útjára csak később került sor, de addig is állandó kapcsolatban maradt a brit zenebarátokkal. 1789-ben egy angol kiadó, John Bland személyesen is felkereste Eszterházán. Új művek kiadási jogát szerette volna megszerezni, ezenkívül rá akarta beszélni a mestert az angliai utazásra. Utóbbi célját nem érte el, de sikerült megszereznie Haydn két új művének is a kiadási jogát.

Kérdések:
Milyen üzleti kapcsolatban állt egymással Haydn és William Forster?
Mi volt a foglakozása William Forsternek?
William Forster hegedűkészítő mester kiadóvállalatának mi volt a neve?
Hány Haydn művet adott ki William Forster kiadóvállalata Angliában?
Mekkora tiszteletdíjat kapott Haydn William Forster kiadóvállalatától a művei kiadásáért?
Angliában melyik cégek foglalkoztak Haydn műveinek kiadásával az 1780-as években?
Haydnnak melyik művei jelentek meg a Longman & Broderip cég kiadásában?
Melyek voltak Haydn legnépszerűbb zeneművei Angliában a XVIII. század végén?
Mikor kezdődtek meg a Professional Concert előadásai Londonban?
Hol kezdődtek meg a Professional Concert előadásai 1783-ban?
Ki volt Anglia uralkodója 1783-ban?
Ki volt a mecénása a londoni Professional Concertnek 1783-ban?
Haydn miért nem élt a lehetőséggel, hogy Lord Abington meghívására Angliába utazzon?
Haydn milyen feladatokat látott el az Eszterházy-udvarban?
Miért nem engedték volna el Haydnt az Eszterházyak egy hosszabb angliai utazásra?
Milyen viszonyban volt Haydn az Eszterházyakkal?
Haydn szeretett az Eszterházy-udvarban dolgozni?
Milyen célból érkezett 1789-ben John Bland Eszterházára?
Hol van Eszterháza?
Sikerrel járt John Bland 1789-es utazása Eszterházára?
Melyik Haydn művek kiadásának jogát kapta meg 1789-ben John Bland?
Ismerték Haydn műveit a saját korában az angol királyi udvarban?
qgen: title: Joseph Haydn context: Haydn Itáliában is nagy hírnévre tett szert. A modenai filharmóniai társaság a tagjai közé választotta, még 1780-ban, IV. Ferdinánd nápolyi király pedig 1786-tól kezdődően nagy számú zeneművet rendelt tőle tekerőlantra (ezen a hangszeren az uralkodó is játszott). De a zeneszerzőt más uralkodók is felkeresték. II. Frigyes Vilmos porosz király (aki egyébként kiváló csellista volt), a párizsi szimfóniák partitúrájának elküldéséért viszonzásul egy gyémánttal díszített gyűrűvel ajándékozta meg. Amikor 1782-ben Bécsben járt, Marija Fjodorovna orosz nagyhercegnő is felkereste a mestert, és zeneórákat vett tőle, 1802-ben pedig egy nagy értékű gyűrűvel ajándékozta meg a zeneköltőt, legújabb dalaiért cserébe.

Kérdések:
Mikor lett Haydn a modenai filharmóniai társaság tagja?
Milyen hangszeren tudott játszani IV. Ferdinánd nápolyi király?
Hogy néz ki a tekerőlant?
Milyen hangja van a tekerőlantnak?
Hány zeneművet írt Haydn IV. Ferdinánd megrendelésére?
1786-ban ki volt Nápoly királya?
Milyen hangszeren játszott II. Frigyes Vilmos porosz király?
Miért küldött Haydnnak gyémántgyűrűt II. Frigyes Vilmos porosz király?
Melyik ország királya volt II. Frigyes Vilmos?
Haydn mikor találkozott először személyesen Marija Fjodorovna orosz nagyhercegnővel?
Milyen viszony volt Haydn és Marija Fjodorovna orosz nagyhercegnő között?
Marija Fjodorovna orosz nagyhercegnő milyen hangszeren tudott játszani?
Mit tanult Marija Fjodorovna orosz nagyhercegnő Haydntól?
Milyen uralkodókkal állt kapcsolatban Haydn?
Járt valaha Haydn Oroszországban?
qgen: title: Joseph Haydn context: 1792. április 10-én kelt levelében Haydn arról értesítette Eszterházy Antalt, hogy hangversenysorozatának júniusban esedékes befejezése után csomagolni fog és hazautazik, hogy ismét a herceg szolgálatába léphessen. Valószínűleg június végén vagy július elején hagyta el Londont. Útközben érintette Bonnt, ahol találkozott a fiatal Beethovennel, aki megmutatta neki egyik kantátáját (valószínűleg azt, amit II. József halálára írt), amiről Haydn elismerően nyilatkozott. Megbeszélte Beethovennel, hogy amint a választófejedelem engedélyt ad rá, utána utazik, és nála fogja folytatni a tanulmányait. Haydn ezután Frankfurtba utazott, ahol találkozott Antal herceggel. A zeneszerző tartott tőle, hogy a herceg neheztelni fog rá, de nem így történt.
Haydn csak hazatértekor szembesült Mozart halálával. Tisztában volt vele, milyen nagy veszteség érte a zenei életet. Később is mindig tisztelettel és elismerően nyilatkozott Mozart művészetéről. Londonban egyébként megpróbálkozott barátja műveinek népszerűsítésével, de nem aratott velük osztatlan sikert.

Kérdések:
Ki volt Haydn munkaadója 1792-ben?
Mikor élt Eszterházy Antal?
Melyik országban tartózkodott Haydn 1792. április 10-én?
Haydn és Beethoven ismerte egymást személyesen?
Beethoven hány éves volt, amikor először találkozott személyesen Haydnnal?
Haydn tehetséges zeneszerzőnek tartotta Beethovent?
Hol látogatta meg Haydn Beethovent 1792 nyarán?
Beethoven melyik kantátáját mutatta meg Haydnnak, amikor az 1792-ben meglátogatta őt Bonnban?
Mikor halt meg II. József?
Haydn hol találkozott Eszterházy Antal herceggel 1792 nyarán?
Haydn mikor szerzett tudomást Mozart halálhíréről?
Mikor halt meg Mozart?
Haydn vagy Mozart halt meg előbb?
Beethoven és Mozart ismerte egymást személyesen?
Mi volt az oka annak, hogy Mozart a saját korában nem volt népszerű zeneszerző Angliában?
qgen: title: Joseph Haydn context: A zeneszerző a császárvárosban hosszú hónapok után ismét találkozott a feleségével, akinek jelenléte egyre kellemetlenebb volt számára. Az asszony pletykák egész sorára adott okot kijelentéseivel. Ezenkívül kellemetlenséget okozott Haydnnak, hogy rá akarta venni: vásároljon meg neki egy bécsi házat, amely majd özvegyi otthona lehet. Az asszony jó előre kinézte a lakást, így Haydn kénytelen volt azt megtekinteni. Az épület a város egy magányos és csendes részén állt, így végül az ő tetszését is elnyerte. Mivel anyagi erőforrásai megvoltak hozzá, nem ellenkezett sokáig: megvette és rendbe hozatta az ingatlant.

Kérdések:
Miért volt kellemetlen Haydn számára, hogy hosszú idő után visszatért Bécsbe a feleségéhez?
Milyen pletykák terjedtek Haydn feleségével kapcsolatban Bécsben, amíg a zeneszerző Londonban volt?
Miért akart házat vetetni Haydn felesége a férjétől Bécsben?
Hol vett házat Haydn a felesége számára Bécsben?
Haydn tehetős ember volt élete második felében?
Mennyibe került a bécsi ház, amit Haydn a felesége számára vásárolt?
qgen: title: Joseph Haydn context: Haydn ezután felkereste Marianne von Gezingert, aki nem sokkal a viszontlátás után elhunyt. Halála megviselte a zeneszerzőt, aki ekkoriban vette magához tanítványnak Pietro Polzellit és Ludwig van Beethovent. Beethoven nyolc garas névleges tandíjat fizetett, de nagyon nem voltak ínyére a módszeres ellenpont tanulmányok Fux tankönyve alapján. Jobban élvezte és nagyobb hasznát is látta mestere komponálással kapcsolatos előadásainak, valamint a zenei életről és a karrierépítésről szóló fejtegetéseinek. Ma a kutatók többsége is úgy véli, hogy Haydn ezekkel az eszmefuttatásokkal járult hozzá leginkább növendékei fejlődéséhez.

Kérdések:
Milyen viszonyban volt egymással Haydn és Marianne von Gezinger?
Mikor lett Beethoven Haydn tanítványa?
Mennyi tandíjat fizetett Beethoven Haydnnak a zeneórákért?
Beethoven hasznosnak találta Haydn zeneóráit?
Mit tanult Beethoven Haydntól?
Miért nem kedvelte Beethoven Haydn Fux tankönyvén alapuló oktatási módszereit?
Jó zenetanár volt Haydn?
qgen: title: Joseph Haydn context: Beethoven akaratos és bizalmatlan volt, ez sokszor megnehezítette Haydn dolgát. Végül mindkét fél csalódott egy kicsit a másikban, Haydn felismerte Beethoven tehetségét, de a saját alkotói problémáival küszködő zeneszerző nem szentelt túl nagy figyelmet tanítványa munkáinak, így azok számos hibáját nem vette észre. Beethovennek ez hamar feltűnt, valószínűleg ezért keresett magának egy másik zenetanárt Johann Schenk személyében. De Haydnnal sem szakította meg a kapcsolatot: továbbra is eljárt az óráira, de igazi tanára ezentúl Schenk volt. Beethoven fontosnak tartotta az ellenpont tanulmányozását, de nem a Fux-féle, fél évszázaddal korábban írt tankönyv alapján. Ugyanakkor nem akarta megsérteni idős mesterét, akit továbbra is tisztelt és nagyra tartott. Haydn pedig akkor sem haragudott meg tanítványára, amikor kiderült, hogy a tudta nélkül másnál is vett zeneelméleti órákat. Sőt, 1793-ban nagylelkű ajánlást küldött a kölni választófejedelemnek Beethoven érdekében. Ebben kijelentette, hogy Beethoven „idővel Európa egyik legnagyobb zeneszerzője lesz”.1793-ban különösen nagy megtiszteltetésben részesült Haydn: Harrach gróf Rohrauban emlékművet állíttatott a tiszteletére.

Kérdések:
Miért csalódott Haydn Beethovenben, mint tanítványában?
Miért csalódott Beethoven Haydnban, mint zenetanárában?
Milyen alkotói problémákkal küzdött Haydn élete utolsó szakaszában?
Milyen viszonyban volt egymással Haydn és Beethoven?
Haydn mellett kitől vett még zeneelméleti órákat Beethoven Bécsben?
Kinek a figyelmébe ajánlotta Haydn Beethovent 1793-ban?
Ki volt a kölni választófejedelem 1793-ban?
Mit írt Haydn Beethovenről a kölni választófejedelemnek 1793-ban?
Milyen különleges megtiszteltetésben részesült Haydn 1793-ban?
Ki állíttatott emlékművet Haydnnak még a zeneszerző életében?
Hol állítottak először emlékművet Haydnnak?
Hogyan kötődik Haydn Rohrauhoz?
Miért állítottak Haydnnak emlékművet Rohrauban 1793-ban?
Ma is létezik még az emlékmű, amit 1793-ban állítottak Haydnnak?
qgen: title: Joseph Haydn context: A zeneszerző angliai élményei ihlették a Gott erhalte kezdetű nemzeti himnuszát is, amelyet a God save the King mintájára készített el. Londonban látta, hogy a God save the King milyen nagy lelkesedést vált ki az angolokból, és úgy gondolta, hogy a napóleoni háborúk idején a németeknek sem ártana egy hasonlóan lelkesítő himnusz. Swieten megbeszélte a dolgot az alsó-ausztriai tartományi kormány elnökével, aki megbízta Leopold Haschka költőt a hazafias szöveg elkészítésével. Haydn 1797 januárjában zenésítette meg a verset, amelyet február 12-én a császár születésnapja alkalmából Ausztria valamennyi dalszínházában előadtak.

Kérdések:
Milyen élmények hatására írta meg Haydn a Gott erhalte kezdetű himnuszt?
Miért írta meg Haydn a Gott erhalte kezdetű himnuszt?
Ki írta a Gott erhalte kezdetű himnusz szövegét?
Mikor élt Leopold Haschka?
Milyen külső veszély fenyegette a németeket a XVIII. század végén?
Mikor írta Haydn a Gott erhalte kezdetű himnusz zenéjét?
Mikor mutatták be a nyilvánosság előtt Haydn Gott erhalte kezdetű himnuszát?
Mikor keletkezett a God save the King című himnusz?
Ki volt az osztrák császár 1797-ben?
Milyen alkalomból mutatták be Haydn Gott erhalte kezdetű himnuszát 1797. február 12-én?
Hol volt a bemutatója Haydn Gott erhalte kezdetű himnuszának 1797-ben?
Mekkora sikert aratott Haydn Gott erhalte kezdetű himnusza?
qgen: title: Joseph Haydn context: A himnusz nagy tetszést aratott szerte a birodalomban. Elsősorban talán ez játszott közre abban, hogy végül Bécsben is megtört a jég, és a Tonkünstlersocietät, amely 1778-ban még elutasította Haydn felvételi kérelmét, most a tagsági díj elengedésével, örökös elnöknek nevezte ki. Persze a zeneszerzőt ekkoriban már sokféle megtiszteltetés érte, többek között tagjává választotta a Svéd Királyi Zeneakadémia is. Közben Haydn A Teremtés első nyilvános előadásaival és azok próbáival volt elfoglalva. 1799. március 17-én és 18-án a Megváltó utolsó hét szava a keresztfán előadásait dirigálta, majd március 19-én sor került A Teremtés első nyilvános bemutatójára is, a zeneszerző vezényletével. Decemberben a Tonkünstlersocietät javára még a darab további két előadását vezényelte el. Ezekkel az előadásokkal Haydn lényegesen hozzájárult a társulat pénzügyeinek a megszilárdításához.

Kérdések:
Mekkora sikert aratott Haydn Gott erhalte kezdetű himnusza a bemutatásakor?
Melyik szervezet választotta örökös elnökévé Haydnt 1778-ban?
Mikor lett Haydn a Svéd Királyi Zeneakadémia tagja?
Melyik művet dirigálta Haydn 1799. március 17-én?
Melyik színházban volt karmester Haydn 1799. március 18-án?
Milyen műfajhoz tartozik Haydn A teremtés című zeneműve?
qgen: title: Joseph Haydn context: Felesége is már évek óta ízületi problémákkal küszködött, és többnyire a badeni kénes források közelében tartózkodott, végül 1800. március 20-án itt érte utol a halál. Haydn 1797 óta saját bécsi házában lakott. Felesége halála nem rázta meg különösképpen, ekkora már hozzászokott a kényszerű agglegény élethez, és sosem szerette igazán az asszonyt. Luigia Polzelli, értesülve Haydnné haláláról, nem maradt tétlen. Miután nem sikerült ismét állást szereznie az Esterházy-udvarban, felkereste a zeneszerzőt, és felhánytorgatta neki régi ígéretét, miszerint ha egyszer felszabadul, feleségül fogja venni. Haydnt azonban már nem vonzotta a dolog. Így végül abban egyeztek meg, hogy ha Haydn özvegyen hal meg, akkor hagyatékából évi 300 forint jár majd Luigiának. Luigia ezután férjhez ment Luigi Franchi énekeshez, és Itáliába költözött újdonsült férjével. Ezt megtudva Haydn végrendeletében az évjáradékot a felére csökkentette.

Kérdések:
Milyen egészségügyi problémákkal küzdött Haydn felesége?
Mikor halt meg Haydn felesége?
Megviselte Haydnt, hogy megözvegyült?
Haydnt miért nem viselte meg felesége halála?
Ki volt Luigia Polzelli Haydn életében?
Haydn miért nem szeretett volna másodjára is megházasodni?
Ki akart Haydn felesége lenni, amikor az megözvegyült?
Mekkora évjáradékot ígért Haydn Luigia Polzellinek kárpótlásul azért, hogy nem veszi feleségül?
Mekkora évjáradékot kapott Luigia Polzelli Haydntól kárpótlásul azért, mert nem vette feleségül?
Miért nem kapott Luigia Polzelli akkora évjáradékot Haydntól, mint amennyit ígért neki?
qgen: title: Joseph Haydn context: 1820-ban Adolphus Frederick herceg látogatott el az Esterházy udvarba, ahol meghallgatta Haydn Teremtését. Ő tette állítólag azt a kijelentést, hogy boldog az az ember, akinek Haydn a szolgálatában állott, és még földi maradványait is birtokolja. A herceg ennek a kijelentésnek a hatására adott utasítást arra, hogy Haydn hamvait azonnal szállítsák át Kismartonba. Amikor felnyitották a sírt, megdöbbenve látták, hogy Haydn koponyája hiányzik. Hamarosan kiderült, hogy Karl Rosenbaum, egykori Esterházy titkár és Johann N. Peter börtöngondnok tulajdonította el a koponyát, ugyanis elhatározták, hogy a Gall-féle kraniometria tanait kiváló emberek koponyáin fogják tanulmányozni. A herceg kénytelen volt fej nélkül eltemetni a testet, de mindent megtett a koponya visszaszerzésének érdekében.

Kérdések:
Miért szállíttatta át Esterházy Miklós Haydn hamvait Bécsből Kismartonba?
Esterházy Miklós mikor szállíttatta át Haydn hamvait Bécsből Kismartonba?
Mi döbbentette le a munkásokat, akik 1820-ban felnyitották Haydn sírját?
Hová tűnt Haydn koponyája?
Ki lopta el Haydn koponyáját?
Mi az a Gall-féle kraniometria?
Mivel foglalkozik a kraniometria?
Sikerült megtalálnia Esterházy Miklós hercegnek Haydn koponyáját?
qgen: title: Joseph Haydn context: Peter esküdözött, hogy ő Rosenbaumnek adta át a koponyát. Amikor házkutatást tartottak az egykori udvari titkárnál, annak felesége az ágya szalmazsákjába dugta azt, majd a házkutatás alatt betegséget színlelve, egész végig az ágyban feküdt. A herceg végül nagy összeget ígért Rosebaumnak a koponyáért, aki végül egy idegen koponyát adott át neki, a herceg pedig megfeledkezett a fizetségről. Rosenbaum csak halálos ágyán vallotta be az igazat Peternek. Azzal adta át neki a koponyát, hogy juttassa el a Gesellschaft der Musikfreundénak, ahol egy gazdag Haydn-gyűjtemény volt. Haydn koponyája így hosszú ideig ott talált otthonra. Esterházy Pál herceg 1932-ben építtetett Kismartonban egy Haydn mauzóleumot, de a koponya csak 1954-ben került a síremlékbe. A témát a 2009-es Haydn ünnepségek keretén belül Esterházy Péter dolgozta fel Haydn koponyája című színdarabjában.

Kérdések:
Hová dugta Rosenbaum a házkutatáskor Haydn koponyáját?
Mennyi pénzt ígért Esterházy Miklós Rosenbaumnak Haydn koponyájáért?
Odaadta Rosenbaum Haydn koponyáját Esterházy Miklós hercegnek?
Mennyi pénzt adott Esterházy Miklós Rosenbaumnak azért a koponyáért, amiről azt hitte, hogy Haydné?
Hogy került Haydn koponyája a Gesellschaft der Musikfreundéhoz?
Mikor került Haydn koponyája a Gesellschaft der Musikfreundéhoz?
Melyik városban működik a Gesellschaft der Musikfreunde?
Hány évig volt Haydn koponyája a Gesellschaft der Musikrfeunde gyűjteményében?
Mikor épült a kismartoni Haydn mauzóleum?
Ki építette a kismartoni Haydn mauzóleumot?
Mikor került egy helyre Haydn koponyája a zeneszerző többi földi maradványával?
Ki írt irodalmi művet Haydn elveszett koponyájáról?
Mikor írta Esterházy Péter a Haydn koponyája című színdarabot?
Milyen alkalomból írt színdarabot Esterházy Péter Haydn koponyájáról?
Milyen Haydnnal kapcsolatos évfordulót ünnepeltünk 2009-ben?
Esterházy Pál herceg és Esterházy Péter író milyen rokoni viszonyban voltak egymással?
qgen: title: Joseph Haydn context: Haydn zenéjének egyik legsajátosabb jellemzője, hogy sokszor egyszerre van benne jelen a komolyság és a humor, a tragikusat gyakran vegyítette a komikussal. A zenéjében megjelenő szellemesség intelligenciát és humort egyaránt jelent. Zseniális, de olykor nyugtalanító játékot valósított meg hangszeres műveiben, amikor tételeit befejezésnek ható kezdetekkel indította, és kezdetnek ható befejezésekkel zárta. A szellemesség sokszor átcsapott zenéjében ironiába, és olykor teljes mértékben az ellentettjét valósította meg a hallgató várakozásainak. A komolyság és az érzelmek mélysége ugyanolyan súllyal van jelen művészetében.
A humoros és komoly hangvételt általában egymás mellé helyezte, nem alkotta meg a kettő szintézisét. Művészetében a forma és tartalom egyensúlyban van. Hangvételére jellemző az osztrák népies hang, de helyenként idézett a magyar verbunkosokból is (például Bihari Jánostól).

Kérdések:
Mi jellemzi Haydn zenei munkásságát?
Hogyan hatott a magyar népzene Haydn művészetére?
qgen: title: Jurij Alekszejevics Gagarin context: Jurij Alekszejevics Gagarin (oroszul: Юрий Алексеевич Гагарин; Klusino, 1934. március 9. – Novoszjolovo közelében Kirzsacsi járás, 1968. március 27.) szovjet-orosz űrhajós, az első ember a világűrben – a Vosztok–1 űrhajóval indult 1961. április 12-én, Bajkonurból Föld körüli egyfordulatos útjára. Ezzel az emberes űrrepülések terén is megelőzték a szovjetek az amerikaiakat.
A világ első űrhajósa a Szovjetunióban, Klusinóban született egy parasztcsalád négy gyermeke közül harmadikként. Gyermekként megszenvedte a második világháború német megszállását; két testvérét is elhurcolták a betörő náci csapatok. Később, a középiskolában öntödei munkásnak tanult, előbb a közeli Gzsatszk városában, később Moszkvában. Iskolai tanulmányai során lépett be az akkori kommunista ifjúsági szervezetbe, a Komszomolba, majd ezt követően egy szaratovi repülőklubba, ahol Jak–18-ason tanult először repülni. Repülőtanulmányai miatt, amikor sorkatonai szolgálata megkezdődött, Cskalov városba, repülőkiképzésre vezényelték. 1957-ben pilótavizsgát tett MiG–15 repülőgépen és hadnagyi rendfokozattal tényleges szolgálatra vezényelték a luosztari katonai bázisra a Murmanszki területre.

Kérdések:
Hogy írják Gagarin nevét oroszul?
Mikor élt Gagarin?
Gagarin hány éves korában halt meg?
Miért halt meg Gagarin 34 évesen?
Gagarin miről híres?
Ki volt a második ember a világűrben?
Gagarin milyen nemzetiségű volt?
Hogy hívták az űrhajót, amivel Gagarint fellőtték a világűrbe?
Hány testvére volt Gagarinnak?
Gagarin hol született?
A Szovjetunió melyik részén található Klusino?
Miről híres Klusino?
Milyen szakmát tanult Gagarin a középiskolában?
Mi volt a neve a kommunista ifjúsági szervezetnek a Szovjetunióban?
Mikor alakult meg a Komszomol a Szovjetunióban?
Jurij Gagarin hol kezdett el repülni tanulni?
Milyen repülőgéptípus a MiG-15?
qgen: title: Jurij Alekszejevics Gagarin context: 1959 nyarán a Szergej Koroljov által összeállított követelményrendszer alapján a pilóták között a hadsereg (a Szovjetunió Kommunista Pártja Központi Bizottságának utasítására) elindított egy szelekciós folyamatot leendő űrhajósjelöltek kiválasztására. A végső cél hat jelölt kiválasztása volt, akik majd a Szovjetunió leendő Vosztok-programjában űrrepülést végezhetnek. A válogatást a Központi Katonai Repüléskutató Kórházban végezték, amelynek során előbb 154 főre, majd 20 főre csökkent a kiválasztottak köre. Ez a csoport később a hodinkai bázisra költözött, és ott fizikai gyakorlatokkal rostálták tovább a jelöltek körét, amely végül 6 főre csökkent. Ők lettek a Szovjetunió első űrhajós-jelöltjei, köztük Jurij Gagarinnal. A hat űrhajós kiképzése haladt tovább, miközben Koroljov, illetve a programot irányító és a csoportot átvevő Kamanyin altábornagy folyamatosan figyelte a jelöltek teljesítményét. Különböző tesztek elvégzése után és különböző szempontok szerint értékelve 1961. április 3-án, kilenc nappal a tervezett első Vosztok repülés előtt Kamanyin javaslatára Jurij Gagarint választották ki – German Tyitov tartalék jelölése mellett – az első repülésre.

Kérdések:
Hogyan választották ki Gagarint az első űrrepülésre?
Hol kezdte meg a szovjet hadsereg az űrrepülésre alkalmas jelöltek kiválasztását?
Hány űrhajósjelölt vehetett részt a hodinkai bázison tartott rostán?
Milyen követelményrendszernek kellett megfelelni a jelölteknek ahhoz, hogy a Szovjetunió első hat űrhajósjelöltje között lehessenek?
Mikor választották ki Jurij Gagarint az első szovjet űrhajósnak?
Ki választotta ki Jurij Gagarint az első szovjet űrrepülősnek?
Kit választottak ki tartaléknak Jurij Gagarin mellé az első szovjet űrrepülésre?
Mikorra tervezték Jurij Gagarin űrutazását?
Milyen szempontoknak kellett megfelelnie Gagarinnak ahhoz, hogy a Szovjetunió első űrhajósa lehessen?
Jurij Gagarin kommunista volt?
qgen: title: Jurij Alekszejevics Gagarin context: 1961. április 12-én, helyi idő szerint reggel 9:07-kor a Vosztok–1 űrhajó a katonai R–7 „Szemjorka” interkontinentális ballisztikus rakétából átalakított Vosztok–K rakétával elstartolt a tyuratami Bajkonur Űrközpontból, majd röviddel később Föld körüli pályára állt utasával, Jurij Gagarinnal. Az űrhajósnak csak annyi teendője volt, hogy rádión végig jelentette a saját állapotát, valamint az űrhajója működésének paramétereit, amelyek rendben voltak a negatív várakozások ellenére. Az űrhajó irányítása automatikusan zajlott, emberi beavatkozásra nem volt szükség. A szovjet tudósok nem tudhatták előre, mi fog történni az űrhajóssal, így azzal számoltak, hogy képtelen lesz bármilyen művelet elvégzésére. Ezért az űrhajónak automatikusan kellett működnie és végrehajtania a küldetést.

Kérdések:
Mikor lőtték fel a szovjetek Jurij Gagarint az űrbe?
Mi volt a neve Gagarin űrhajójának?
Honnan lőtték fel Jurij Gagarint az űrbe?
Hol található a Bajkonur Űrközpont?
Hogyan lőtték fel a Vosztok-1 űrhajót Bajkonurból?
Mekkora esélyt adtak a tudósok annak, hogy Jurij Gagarin élve visszatér az űrből?
Milyen állatokkal végeztek kísérleti űrutazást a szovjetek, mielőtt Gagarint fellőtték az űrbe?
Jurij Gagarin örült, hogy őt lövik ki elsőként a világűrbe?
Mi volt Jurij Gagarin feladata, amíg az űrben repült?
Miért nem volt Jurij Gagarinnak semmilyen komolyabb feladata az első űrutazás során?
Gagarin hogyan tartotta a kapcsolatot a Földdel, amíg az űrben repült?
qgen: title: Jurij Alekszejevics Gagarin context: A TASZSZ szovjet hírügynökség csak a sikeres startot követően hozta nyilvánosságra a világ előtt a sikeres start tényét és jelentette be, hogy a világ első embert szállító űrhajója, Jurij Gagarinnal a fedélzetén Föld körüli pályára állt a világűrben. Jurij Gagarin a Kedr (Cédrus) rádió hívójelet használta a repülése alatt. Az űrhajó 108 perces keringése során egyetlen Föld körüli fordulatot tett, és a szovjetunióbeli Szaratov közelében szállt le. A szovjet titkolózás miatt csak sokára derült fény arra, hogy ezzel 400 km híján nem volt meg a teljes fordulat, és az űrhajós sem a FAI nemzetközi repülési rekordokat nyilvántartó szervezet szabályai szerint teljesítette azt.

Kérdések:
Mi volt a neve a szovjet hírügynökségnek?
Minek a rövidítése a TASZSZ betűszó?
Mikor állították fel a TASZSZ hírügynökséget?
A TASZSZ hírügynökség még ma is létezik?
Miért titkolóztak a szovjetek Gagarin űrutazása kapcsán?
Mi volt Jurij Gagari rádiós hívójele az űrrepülés alatt?
Jurij Gagarin hányszor járt az űrben?
Hány percet repült az űrben Jurij Gagarin?
Hol szállt le Gagarin űrhajója?
Gagarin egy teljes fordulatot repült a Föld körül 1961-ben?
Hány kilométert tett meg Jurij Gagarin űrhajója az űrben?
qgen: title: Jurij Alekszejevics Gagarin context: 1945. május 24-én a család beköltözött Gzsatszk városába, ahol Gagarin továbbtanult, és 1949-ig a hatodik osztály befejezéséig jutott. A szülei azt szerették volna, ha befejezi a hetedik osztállyal az iskolát szülőhelyén, de Gagarin Moszkvában szeretett volna tanulni. Akkoriban a közlekedési nehézségek miatt nem volt könnyű eljutni a fővárosba, és Gagarin le is késte a felvételit, mire oda tudott utazni, és csak szeptember 30-án tudott nagybátyja, Szavelij Ivanovics Gagarin közbenjárására felvételt nyerni a 10. számú ljuberci szakiskolába. Iskolai tanulmányaival egyidőben Gagarin belépett a kommunista ifjúsági szervezetbe, a Komszomolba. 1951 májusában, esti tagozaton, sikerrel végezte el a hetedik, záróosztályt, majd júniusban szintén sikeres érettségit tett.

Kérdések:
Mikor költözött a Gagarin család Gzsatszkba?
Miért ragaszkodott Jurij Gagarin ahhoz, hogy Moszkvában tanulhasson?
Miért késett le Gagarin a moszkvai iskola felvételijéről?
Hogy hívták Szavelij Ivanovics Gagarin unokaöccsét?
Mikor lett tagja Jurij Gagarin a kommunista ifjúsági szervezetnek?
Jurij Gagarinnak volt érettségije?
Jurij Gagarin mikor érettségizett le?
Jurij Gagarin jó tanuló volt?
Milyen eredménnyel tette le az érettségi vizsgát Jurij Gagarin?
qgen: title: Jurij Alekszejevics Gagarin context: 1951 augusztusában Gagarin át lett irányítva a Szaratovi Ipari Technikum öntödei osztályába, ahol öntőtechnikusnak képezték ki. Az iskolában jó testnevelési eredményeinek köszönhetően a Munkaügyi Tartalékok nevű sportegyesület titkára is lett. 1954. október 25-én belépett a Szovjetunió szaratovi DOSZAAF (Önkéntes Közösség a Hadsereg, a Repülés és a Flotta Támogatására) repülő klubjába, ahol elkezdett repülőleckéket is venni, majd letette a könnyűgépes pilótavizsgát. 1955 sikeres év volt a növendék számára: tanulmányait kitüntetéssel végezte, míg a repülőklubban egyedül önállóan repülhetett ki egy Jak–18 repülőgéppel. Repülőklubbeli tagsága során 196 repülést hajtott végre, 42 óra 23 percet repülve.

Kérdések:
Hol tanult 1951-től Jurij Gagarin?
Hogy hívták a sportegyesületet, amelynek Gagarin a titkára lett?
Jurij Gagarin mikor lépett be a szaratovi repülőklubba?
Mi volt a neve annak a szaratovi repülőklubnak, amihez Gagarin 1954-ben csatlakozott?
Milyen sikereket hozott Gagarin számára az 1955-ös év?
Gagarin hány repülést hajtott végre a szaratovi repülőklub tagjaként?
Gagarin mennyi időt töltött repüléssel a szaratovi repülőklub tagjaként?
Szeretett repülni Gagarin?
qgen: title: Jurij Alekszejevics Gagarin context: Kijelölték a startidőpontot: a Vosztok–1 felbocsátására 1961. április 12-én – helyi idő szerint – 9:07-kor kellett sort keríteni. A reggeli startidőpontot úgy határozták meg, hogy a repülés végén, a fékezés előtt az űrhajó orientációs rendszerének szenzorai számára a legjobb megvilágítási feltételek álljanak a rendelkezésére, hogy a fékezés időpontjában – valahol Afrika felett – a rendszert ne zavarja meg semmi, amitől a fékezés rosszul sikerülhet.
Az űrhajósok az utolsó kiképzési napon rövid eligazításon vettek részt, majd kilátogattak az indítóállásba, ahol kötetlen beszélgetést folytattak az ottani személyzettel. Ezt követően megkezdődött a közvetlen repülésre való felkészülés, az űrhajósjelöltek testére szenzorok kerültek, és megkezdődött az életfunkcióik orvosi monitorozása. Gagarin és Tyitov 21:30-kor feküdt le (az ágyukban szenzorok figyelték, mennyire nyugodtan alszanak).

Kérdések:
Mikor lőtték fel a Vosztok-1 űrhajót?
Hogyan jelölték ki a Vosztok-1 űrhajó fellövésének időpontját?
Milyen szenzorokat helyeztek el Jurij Gagarin testén az űrrepülés előtt?
Milyen életfunkciókat figyeltek a tudósok Jurij Gagarin testén az űrrepülés alatt?
Milyen irányban kerülte meg a Vosztok-1 űrhajó a Földet?
Gagarin kilátott az űrhajójából a repülés közben?
qgen: title: Jurij Alekszejevics Gagarin context: A Vosztok–1 startprocedúrája 6 órával a tervezett felszállás előtt – helyi idő szerint – 1961. április 12-én, hajnali 3:00-kor kezdődött. A bajkonuri 1-es számú indítóállásban (és Szovjetunió-szerte a rádió-követőállomásokon) megkezdődött a rakéta és az űrhajó utolsó felkészítése, amelynek befejeztét 6:00-ra jelentették. Közben az űrhajósokat 5:30-kor ébresztették, majd egy rövid reggeli után következett a beöltözés (Tyitov egészen az indítóállásig teljes értékű tartaléknak számított, teljesen beöltözött, és az utolsó pillanatban is készen kellett állnia, hogy Gagarin helyére lépjen, ha társával bármi történt volna). A repülésre az SzK–1 űrruha első példányait használták. Ezt követően egy busz szállította a két beöltözött űrhajóst és számos kísérőjüket az indítóállásba. (Az űrhajós-legendárium szerint útközben meg kellett állni, mert Gagarinnak vizelnie kellett – az SzK-1 űrruhán levő cipzár ezt lehetővé tette számára –. Szintén ugyanezen legenda szerint az első szovjet űrhajós ezzel hagyományt teremtett, minden őt követő szovjet/orosz űrhajó utasai megállnak egy szertartásos „könnyítésre”.)

Kérdések:
Hogy hívták Gagarin űrhajóját?
A tervek szerint mikor kellett elstartolnia a Földről Gagarin űrhajójának?
Honnan lőtték fel Gagarin űrhajóját?
Hány órát tartott a Vosztok-1 űrhajó végső felkészítése a kilövésre Gagarinnal a fedélzetén?
Mikor ébredt Gagarin az űrutazása reggelén?
Ki lépett volna Gagarin helyére abban az esetben, ha valami történt volna vele az űrutazás előtt?
Milyen űrruhát viselt Gagarin a Vosztok-1 fedélzetén?
Milyen anyagból készült az SzK-1 űrruha, amit Gagarin viselt?
Hogy nézett ki Gagarin űrruhája?
Miért kellett megállnia a Gagarint 1961. április 12-én reggel az űrhajóhoz szállító busznak, mielőtt elért volna az indítóállomásig?
Hogyan tudott pisilni Gagarin az űrruhában?
Milyen hagyományt teremtett Gagarin a felszállásra készülő szovjet/orosz űrhajósok körében?
Hány orosz származású űrhajós volt eddig a világűrben?